Річка (Хустськый район)

Рі́чка (мад. Kispatak) (чис. Rička, Říčka) (укр. Річка) (рум. Ricika) — село у Хустському районови (бывшый Межгорскый район), Закарпатьской области, Украйины.

 Історія 
Є леґенда за братӯв: «Жив, быв єден чоловік. Было у нёго три сыны: Річкай, Тюшкай, Лозян. И пӯшли усі три браты у світ серенчу глядати. Трафили они у наші краї тай порадили ся, што ко де поселить ся. Там, де браты поселили ся, росли леш лісы. И стали они рубати лісы, обы учинили си хыжі. Річкай поселився туй, де находиться нашоє село. А Тюшкай у сусіднёму селови тоже постройив си хыжу. И не знали ни Річкай, ни Тюшкай як розділити землі. Договорили ся, што будуть рано ити єден єдному навстріч. Де встрінуть ся, там и буде границя. Річкай любив рано уставати. Уставши ранинько, пӯшов на стрічу свому братови Тюшкаёви. Иде Річкай, иде и уже пройшов доста много. Никать-никать и ниґде не видить свого брата. Тюшкай заспав, кой прӯспав ся, то ужек давно зыйшло сонце. Вӯн схо́пився и побіг наустріч свому братови. Но пройшовши немного, вӯв стрів ёго. Тюшкаёви было шкода, што у брата бӯлше земли, ге у нёго. Та они розойшли ся по-мирному. И де жив Річкай, тото село назвали Річка, а де Тюшкай — Тюшка.»

Село первый раз ся споминать у 1600 році.

У 1950-1970-ых роках у селі робило пару народных малярӯв, які робили свої роботы на склови.

 Обывательство 
У селі на 2001 рӯк живе 928 людий, ты них подля языка:
МоваВідсотокукраїнська99,15 %російська0,74 %

 Туристичны міста 
Пиля села є єден из туристичных маршрутӯв на Боржаву.

 Готелі и корчмы у Річці 

 Вілла Річка @VillaRichka ( https://www.facebook.com/VillaRichka/  )
 Котедж Затишок
 Котеджный комплекс  Річка"

 Удкликованя 

 Погода в селі 
 Цікаве Закарпаття: Гірське село Річка https://web.archive.org/web/20170425030531/http://karpatnews.in.ua/news/2995-tsikave-zakarpattia-hirske-selo-richka.htm 

Катеґорія:Села Закарпатьской области
Катеґорія:Села
Катеґорія:Села Україны
Катеґорія:Населены пункты Украины
Катеґорія:Населены пункты Закарпатской области
Катеґорія:Населены пункты
Катеґорія:Населены пункты подля країны
Катеґорія:Населены пункты подля алфавиту
Катеґорія:Села подля краины
Катеґорія:Річка